12.9.2023
FI
Euroopan unionin virallinen lehti
C 322/9
Etiketit on kiinnitettävä niin, ettei niitä voida käyttää uudelleen.
Suojatun maantieteellisen merkinnän logo:
4.
Maantieteellisen alueen tarkka rajaus Cecina de León -lihan maantieteellinen jalostusalue käsittää yksinomaan Leónin maakunnan.
5.
Yhteys maantieteelliseen alueeseen Maantieteellisen alueen ja Cecina de León -lihan välinen yhteys perustuu tuotteen maineeseen ja erityispiirteisiin.
Cecina de León on lihavalmiste, jonka erityisominaisuuksia ovat väri, marmorointi, mehukkuus ja maku.
Se on melko vähäsyinen, ja sen tunnusomainen savuinen aromi erottaa sen muilta alueilta peräisin olevista cecina-lihoista.
Valmisteen erityisominaisuudet ovat tehneet siitä erittäin tunnetun ja maineikkaan, kun sitä on tuotettu rajatulla maantieteellisellä alueella useiden vuosien ajan perinteisellä tavalla.
Seuraavat esimerkit ovat osoitus Cecina de León -lihan maineesta: Espanjan valtion televisiokanava RTVE lähetti 28. lokakuuta 2013 Un país para comérselo [”Syötävän hyvä maa”] -ohjelman (36 minuuttia) Leónista ja sen maatalouselintarvikkeista.
Ohjelma sisälsi erilaisia reseptejä, joissa käytettiin Cecina de León -lihaa ainesosana, ja siinä korostettiin tuotteen erityisominaisuuksia.
Toisessa RTVE:n ohjelmassa España Directo [”Espanja suorana lähetyksenä”] kuvattiin 29. kesäkuuta 2021 tuotteen tuotantoprosessia ja ominaisuuksia.
Molemmat ohjelmat ovat nähtävissä osoitteessa https://www.rtve.es/ Lisäksi matkailuun ja gastronomiaan keskittyvissä aikakauslehdissä, kuten Traveler- ja Cocina y vino -aikakauslehdissä, korostetaan Cecina de León -lihan mainetta sekä kansallisesti että kansainvälisesti.
Travelerissa 13. lokakuuta 2017 julkaistussa artikkelissa ”Why Leon should be the Capital of Gastronomy 2018” todetaan seuraavaa: ”Leóntuotemerkki on ollut tunnettu Espanjan ulkopuolella jo jonkin aikaa.
Chorizo-makkaran, cecina-lihan ja eräiden Leónista peräisin olevien juustojen kaltaiset tuotteet ovat saavuttaneet mainetta kaukaisissa maailman kolkissa, kuten Hongkongissa, Roomassa ja jopa Karibialla.”
Cocina y vino -lehdessä puolestaan julkaistiin 20. joulukuuta 2020 artikkeli ”Mitä Espanjassa syödään jouluna?”, jossa käsitellään perinteisiä espanjalaisia elintarvikkeita, mukaan lukien Cecina de León -lihaa: ”Alkuruoaksi on tarjolla juustoja tai Leónille perin tyypillistä cecina-naudanlihaa.”
Vuonna 2018, jolloin León oli Espanjan gastronomiapääkaupunki, Cecina de León pääsi Guinnessin ennätystenkirjaan maailman suurimman cecina-palan myötä.
Lisäksi Cecina de León sai kahtena vuonna peräkkäin pääpalkinnon arvostetussa kansainvälisessä Great Taste Awards -kilpailussa.
Se sai kaksi ja kolme tähteä vuonna 2020 ja kolme tähteä vuonna 2021.
Cecina de León -lihan tuottajat osallistuvat kansallisille ja kansainvälisille messuille, joilla ne edistävät cecina-lihan mainetta.
Näitä tapahtumia ovat muun muassa Barcelonan ruokamessut, Madridin Gourmet Salon ja Meat Attraction sekä SIAL-näyttely Pariisissa ja Anuga-messut Saksassa.